**REPUBLIKA HRVATSKA**

**OSJEČKO – BARANJSKA ŽUPANIJA**

**OPĆINA STRIZIVOJNA**

**OPĆINSKO VJEĆE**

KLASA: 021-01/16-01/11

UR.BROJ: 2121/08-01-16-1

Strizivojna, 10. lipnja 2016.

Temeljem članka 35. Zakona o lokalnoj i područnoj (regionalnoj) samoupravi (N. Novine br.33/01., 129/05., 109/07., 125/05., 36/09., 150/11., 144/12. i 19/13.), članka 39. stavka 5., 7., 8., 9., zakona o socijalnoj skrbi, članka 32. Statuta Općine Strizivojna (Službeni glasnik općine Strizivojna 02/13.) Općinsko vijeće Općine Strizivojna na 16. sjednici održanoj 09. lipnja 2016. godine, donijelo je

**ODLUKU**

o sudjelovanju korisnika socijalne skrbi u radovima za opće dobro bez naknade

Članak 1.

Uvodno

1. siječnja 2014. stupio je na snagu novi Zakon o socijalnoj skrbi. Po novom zakonu općine mogu pozvati radno **sposobne i djelomično radno sposobne** primatelje zajamčene minimalne naknade **(„državne socijalne pomoći“)** na sudjelovanju u **radovima za opće dobro bez naknade.**

Na temelju članka 35. Zakona o socijalnoj skrbi primatelji zajamčene minimalne naknade **izgubit će** **pravo** na zajamčenu minimalnu naknadu **ukoliko se ne odazovu** pozivu Općine Strizivojna na sudjelovanje u radovima za opće dobro bez naknade.

Općinsko vijeće Općine Strizivojna donijelo je na 16. sjednici održanoj 09. lipnja 2016. zaključak kojim nalaže Načelniku da se u Općini Strizivojna napravi plan i program rada primatelja zajamčene minimalne naknade na radove za opće dobro bez naknade.

Članak 2.

Nalaže se jedinstvenom upravnom odjelu da u suradnji sa Odborom za socijalnu skrb, a sukladno popisu Centra za socijalnu skrb o radno sposobnim i djelomično radno sposobnim samcima ili članovima kućanstva, napravi popis istih, te popis potreba za radom u Općini.

Do izrade popisa potreba za radom u Općini općinski načelnik i Jedinstveni upravni odjel organizirat će obavljanje onih radova za kojim potrebu izrazi Općinsko vijeće usmeno na sjednici.

Članak 3.

U radovima za opće dobro korisnici zajamčene minimalne naknade mogu sudjelovati najmanje trideset, a najviše devedeset sati mjesečno.

Članak 4.

Jedinstveni upravni odjel će jednom mjesečno dostaviti Centru za socijalnu skrb podatke o korisnicima zajamčene minimalne naknade koji su pozvani i koji su se odazvali i sudjelovali u radovima za opće dobro bez naknade te podatke o korisnicima zajamčene minimalne naknade koji su pozvani, a nisu se odazvali te kojima se zbog navedenog, sukladno Zakonu, treba ukinuti pravo na zajamčenu minimalnu naknadu.

Članak 5.

Jedinstveni upravni odjel i načelnik vodit će računa o tome da se svi primatelji zajamčene minimalne naknade podjednako pozivaju na radove za opće dobro bez naknade.

Članak 6.

Na radove za opće dobro ne mogu se pozvati primatelji zajamčene minimalne naknade kojima bi zbog privremenih općepoznatih osobnih ili obiteljskih teških prilika i dužnosti, kao što su briga za bolesno dijete i slično, obavljanje radova za opće dobro bez naknade prouzrokovalo nemogućnost izvršavanja tih dužnosti.

Odluku o nemogućnosti pozivanja korisnika zajamčene minimalne naknade na radove za opće dobro bez naknade donosi načelnik uz pribavljeno pozitivno mišljenje Odbora za socijalnu skrb ili Općinsko vijeće samostalno.

Članak 7.

Ova odluka objavit ć e se na službenim internetskim stranicama Općine Strizivojna, i na oglasnim pločama.

Članak 8.

Odluka stupa na snagu danom donošenja, a objavljuje se u Službenom glasniku općine Strizivojna.

Dostaviti:

1. Arhiva Predsjednik općinskog Vijeća

 Zdravko Kvesić